**DĖL BUTŲ PIRKIMO ROKIŠKIO RAJONO SAVIVALDYBĖS SOCIALINIO BŪSTO FONDUI PLĖTOTI ĮGYVENDINANT PROJEKTĄ „SOCIALINIO BŪSTO FONDO PLĖTRA ROKIŠKIO RAJONO SAVIVALDYBĖJE“**

# 2019 m. sausio 25 d. Nr. TS-

# Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 ,,Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo pripažinimo netekusiu galios“ 67 ir 69 punktais, Rokiškio rajono savivaldybės tarybos 2015 m. gruodžio 18 d. sprendimu Nr. TS-242 „Dėl pritarimo teikti projekto paraišką ir dalinio jo finansavimo“, atsižvelgdama į Rokiškio rajono savivaldybės administracijos butų pirkimo komisijos 2019 m. sausio 7 d. protokolu Nr. 2 ir 2019 m. sausio 18 d. protokolu Nr. 6, Rokiškio rajono savivaldybės taryba nusprendžia:

1. Pirkti du butus savivaldybės nuosavybėn socialinio būsto fondo plėtrai:

1.1. 37,05 kv. m bendro ploto vieno kambario butą, unikalus Nr. (duomenys neskelbiami), esantį Algirdo g. 8, Rokiškio mieste, už suderėtą kainą – 9 750,00 Eur (devynis tūkstančius septynis šimtus penkiasdešimt eurų);

1.2. 36,16 kv. m bendro ploto vieno kambario butą, unikalus Nr. (duomenys neskelbiami), esantį Jaunystės g. 23, Rokiškio mieste, už suderėtą kainą – 9 800,00 Eur (devynis tūkstančius aštuonis šimtus eurų).

2. Įgalioti Rokiškio rajono savivaldybės administracijos direktorę Natašą Aleksiejevą, jai nesant – Vitalį Giedriką, Socialinės paramos ir sveikatos skyriaus vedėją, laikinai einantį administracijos direktoriaus pareigas, teisės aktų nustatyta tvarka pasirašyti šio sprendimo 1 punkte nurodyto turto pirkimo-pardavimo dokumentus.

3. Įregistravus Rokiškio rajono savivaldybės vardu 1 punkte nurodytą turtą Nekilnojamojo turto registre perduoti jį valdyti, naudoti ir disponuoti juo patikėjimo teise Rokiškio rajono savivaldybės administracijai.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vida Gindvilienė

Rokiškio rajono savivaldybės tarybai

**SPRENDIMO PROJEKTO „DĖL BUTŲ PIRKIMO ROKIŠKIO RAJONO SAVIVALDYBĖS SOCIALINIO BŪSTO FONDUI PLĖTOTI ĮGYVENDINANT PROJEKTĄ „SOCIALINIO BŪSTO FONDO PLĖTRA ROKIŠKIO RAJONO SAVIVALDYBĖJE“ AIŠKINAMASIS RAŠTAS**

2019-01-10

**Parengto sprendimo projekto tikslai ir uždaviniai.**

Lietuvos Respublikos socialinės apsaugos ir darbo ministerija vykdo 2014-2020 metų Europos Sąjungos struktūrinių fondų investicijų veiksmų programą pagal 8 prioriteto „Socialinės įtraukties didinimas ir kova su skurdu“ 08.1.2.-CPVA-R-408 priemonę „Socialinio būsto fondo plėtra“. Pagal šią priemonę Rokiškio rajono savivaldybės administracija nuo 2016 m. rudens įgyvendina projektą „Socialinio būsto fondo plėtra Rokiškio rajono savivaldybėje“ Nr. 08.1.2-CPVA-R-408-51-0003, prisidėdama prie projekto finansavimo ne mažiau kaip 15 proc. visų tinkamų finansuoti projekto išlaidų. 2018 m. sausio 1 d. įsigaliojus Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašui teikiant mokėjimo prašymus Europos Sąjungos finansiniai paramai gauti, reikalingas Rokiškio rajono savivaldybės tarybos pritarimas dėl butų pirkimo, kuris bus pateiktas įgyvendinančiai institucijai kartu su kitais dokumentais dėl nekilnojamojo turto įsigijimo didinant Socialinio būsto fondą Rokiškio rajono savivaldybėje.

**Teisinis reglamentavimas.**

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas, patvirtintas Lietuvos Respublikos Vyriausybės 2017 m. gruodžio 13 d. nutarimu Nr. 1036 ,,Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“ 67 ir 69 punktai, Rokiškio rajono savivaldybės tarybos 2015 m. gruodžio 18 d. sprendimas Nr. TS-242 „Dėl pritarimo teikti projekto paraišką ir dalinio jo finansavimo“.

**Sprendimo projekto esmė.**

Projekto tikslas – sumažinti Rokiškio rajono savivaldybės finansinę naštą ir padidinti socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą.

Projekto uždaviniai – projekto įgyvendinimo laikotarpiu įsigyti 20 butų (Rokiškio mieste 5 vieno kambario, 10 dviejų kambarių ir trijų kambarių; Juodupės miestelyje 1 vieno kambario ir 1 dviejų kambarių; Obelių mieste 1 vieno kambario ir trijų kambarių).

Projekto vertė – 350 182,66 Eur (ES parama – 297 655,26 Eur, savivaldybės biudžeto lėšos – 52 527,40 Eur ).

Asmenų (šeimų), laukiančių nuomotis socialinį būstą Rokiškio rajono savivaldybės eilėje, skaičiaus augimas yra daug spartesnis nei socialinio būsto fondo plėtra. 2019 m. sausio 10 d. duomenimis iš viso yra įrašytos 34 šeimos ir 24 asmenys.

Iki šiol pagal projektą įsigyti 9 butai: Rokiškio miete 2 vieno kambario, 5 dviejų kambarių ir 1 trijų kambarių butai bei Obelių mieste 1 trijų kambarių butas. Dar reikia nupirkti 11 butų.

2018 m. spalio 16 d. paskelbus dvidešimtą pirkimą spaudoje, savivaldybės interneto svetainėje iki 2018 m. spalio 16 d. buvo gautas pasiūlymas, kuris atitiko pateiktas pirkimo sąlygas:

37,05 kv. m bendro ploto vieno kambario butas, unikalus Nr. (duomenys neskelbiami), esantis Algirdo g. 8, Rokiškio mieste. Pagal turto vertintojo ataskaitą Nr. 18111021 šis butas įvertintas 9 800,00 eurų. Butų pirkimo komisijai pravedus derybas su pardavėju, nustatyta galutinė pirkimo suma yra 9 750,00 Eur.

2018 m. lapkričio 9 d. paskelbus dvidešimt pirmą pirkimą spaudoje, savivaldybės interneto svetainėje iki 2018 m. lapkričio 22 d. buvo gautas pasiūlymas, kuris atitiko pateiktas pirkimo sąlygas:

36,16 kv. m bendro ploto vieno kambario butas, unikalus Nr. (duomenys neskelbiami), esantis Jaunystės g. 23, Rokiškio mieste. Pagal turto vertintojo ataskaitą Nr. 19011035 šis butas įvertintas 9 800,00 eurų. Butų pirkimo komisijai pravedus derybas su pardavėju, nustatyta galutinė pirkimo suma yra 9 800,00 Eur.

Sprendimo projekte siūlome įgalioti Rokiškio rajono savivaldybės administracijos direktorę Natašą Aleksiejevą, jai nesant Vitalį Giedriką, Socialinės paramos ir sveikatos skyriaus vedėją, laikinai einantį administracijos direktoriaus pareigas, teisės aktų nustatyta tvarka organizuoti šiame sprendime nurodytus pirkimus ir pasirašyti pirkimo – pardavimo sutartis.

**Galimos pasekmės, priėmus siūlomą tarybos sprendimo projektą:**

**teigiamos** – priėmus teigiamą sprendimą bus pradėtos vykdyti būstų įsigijimo procedūros. Rokiškio rajono savivaldybės socialinio būsto fondas padidėtų 2 (dviem) vieno kambario butais, sumažėtų asmenų laukiančiųjų socialinio būsto, dvi šeimos, turinčios teisę į socialinį būstą pagal Lietuvos Respublikos valstybės paramos būstui įsigyti ar išsinuomoti įstatymą, pagerintų savo gyvenimo sąlygas.

**neigiamos –** nebus.

**Kokia sprendimo nauda Rokiškio rajono gyventojams.**

Sumažėtų asmenų laukiančiųjų socialinio būsto, dvi šeimos, turinčios teisę į socialinį būstą pagal Lietuvos Respublikos valstybės paramos būstui įsigyti ar išsinuomoti įstatymą, pagerintų savo gyvenimo sąlygas.

**Finansavimo šaltiniai ir lėšų poreikis**.

Reiks 2 932,50 eurų savivaldybės biudžeto lėšų (15 proc. prisidėjimas).

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir

viešųjų pirkimų skyriaus vedėjo pavaduotoja Vida Gindvilienė